PERIODEPLAN PÅ KROKODILLE

**Periode: 01. januar - 29. februar**

**GENERELL INFO OG OPPSUMMERING AV FORRIGE PERIODE**

I desember har vi hatt adventsamlinger, lest boken 24 Dager Til Jul, og fått brev fra nissen om hvem som fikk pepperkakehjertet med hjem. Alle har vært tålmodige og ventet spent på hvem sitt navn som sto på brevet fra nissen.

Vi har feiret Herman, Nora, Helmer og Hans sine bursdager i desember. Det er alltid like stas med krone, bursdagssamling og smoothie/smoothieis.

Kjekke turer har vi også vært på. Vi var i byen å så på julelys og julebyen, vi var i Sandnes på Vinterland, og vi har vært på turer i nærmiljøet.

**LITT OM GRUPPA**

Vi er 17 barn og 3 voksne på avdelingen. Det er en fin gjeng vi voksne får være med hver dag. Vi leker, leser, går på turer, leker ute, har aktiviteter, tegner, maler, har samlinger, spiser sammen, pusler, tegner, perler, bygger togbane, leker med biler, Duplo, Kapla, magneter, PlusPlus og Lego.

**SOSIAL KOMPETANSE/DANNING**

Vi jobber med å kommunisere og samhandle godt med andre i ulike situasjoner. Sosial kompetanse er grunnlaget for læring og utvikling og kan forebygge diskriminering og mobbing.

Rammeplanen sier at sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill.

**BARNS MEDVIRKNING**

Barna er med på å velge hvor vi skal på tur. De kommer med ønsker, og vi tar avstemning på hvor flest barn ønsker å gå. Vi har også printet ut bilder av forskjellige lekeplasser vi går til. I samling legger vi ut bilder av lekeplassene og barna legger en kloss der de ønsker å gå. Etter at alle har valgt, teller vi opp hvor det er flest klosser, så går vi der.

Vi snakker og blir enige om hva vi skal ha på når vi går ut, og inne velger barna selv hva de vil leke med eller gjøre.

**PERIODENS TEMA**

Temaet for januar vil være vinter som ligger under fagområdet natur, miljø og teknologi i rammeplanen. Målet med å jobbe med ulike årstider er for at barna skal få kjennskap med hva som skjer med og i naturen når det er vinter. Vi starter året med å bli kjent med eventyret om Skinnvotten. Vi skal lese eventyret, bruker konkreter og barna skal selv få være med å dramatisere eventyret. Vi skal også lage eventyret med barna, så de kan ta med seg selvlaget eventyr hjem.

Vi skal også markere Samenes nasjonaldag 06. februar. Vi tegner flagg, lærer hva fargene i det samiske flagget betyr, lager samisk mat, hører på samisk språk og musikk.

**Nyttårsball 19. januar**

Denne dagen kan de som ønsker kle seg fint. Vi går på rød løper, spiser god mat og har disco.

Karneval skal vi også ha i februar. Mer info kommer.

**VIKTIGE DATOER**

**01. januar- 1. nyttårsdag! Bhg. stengt!**

**02. januar- Planleggingsdag! Bhg. stengt!**

**19. januar- Nyttårsball**

**06. februar- Samenes nasjonaldag**

**23. februar- Karneval**

**BURSDAGER**

**09. februar- Kristoffer 5 år**

**HUSK**

Merk klær og annet utstyr i barnehagen.

Minner også om at det er viktig at flaskene blir rengjort ofte. Dette for å slippe smitte og andre bakterier.

Vi setter også stor pris på en melding på avdelingsmobilen hvis barnet ditt/deres har fri eller er sykt.

**TURDAG**

Vi går på tur på tirsdager kl.09.30. Fint hvis alle er på plass og kledd innen det så de barna som er ferdig kledd og klar til å gå, slipper å vente ekstra.

**FAGOMRÅDENE**

[Kommunikasjon, språk og tekst](https://www.udir.no/laring-og-trivsel/rammeplan-for-barnehagen/fagomrader/kommunikasjon-sprak-tekst/)

* Vi leser bøker
* Vi forteller eventyr og fortellinger.
* Vi snakker sammen og synger.
* Vi hjelper barna med å benevne tingene vi har rundt oss

[Kropp, bevegelse, mat og helse](https://www.udir.no/laring-og-trivsel/rammeplan-for-barnehagen/fagomrader/kropp-bevegelse-mat-helse/)

* Vi spiser sunn mat, er aktive, går turer, løper, går, sykler, hopper og klatrer.

[Kunst, kultur og kreativitet](https://www.udir.no/laring-og-trivsel/rammeplan-for-barnehagen/fagomrader/kunst-kultur-kreativitet/)

* Vi har formingsaktiviteter der vi jobber med periodens tema.
* Vi støtter leken og lar barna utforske fantasien i rollelek.

[Natur, miljø og teknologi](https://www.udir.no/laring-og-trivsel/rammeplan-for-barnehagen/fagomrader/natur-miljo-teknologi/)

* Vi går på tur.
* Vi lærer om årstidene og hva som er spesielt med årstidene.

[Antall, rom og form](https://www.udir.no/laring-og-trivsel/rammeplan-for-barnehagen/fagomrader/antall-rom-form/)

* Vi har samling der vi teller hvor mange barn vi er og hvor mange som eventuelt er borte.
* Vi leser eventyret Skinnvotten der vi teller hvor mange dyr dom får plass i votten.

[Etikk, religion og filosofi](https://www.udir.no/laring-og-trivsel/rammeplan-for-barnehagen/fagomrader/etikk-religion-filosofi/)

* Vi filosoferer om hvordan det er å være barn i andre land
* Vi filosoferer og undrer oss sammen med barna.

[Nærmiljø og samfunn](https://www.udir.no/laring-og-trivsel/rammeplan-for-barnehagen/fagomrader/narmiljo-samfunn/)

* Vi går på turer i nærmiljøet.
* Vi går på turer til Dnb-arena for å se på når Oilers trener.